**Informacija o razmatranju usklađenosti uvjeta okolišne dozvole, povezano s izmjenama i dopunama uvjeta zbog promjena u radu, sa Zaključcima o NRT-ima za obradu otpada za postojeće postrojenje METIS d.d. – Radna jedinica Pula u Puli s objavom sadržaja razmatranja, operatera METIS d.d. iz Kukuljanova**

Na temelju odredbi članka 160. stavka 1. i članka 162. Zakona o zaštiti okoliša („Narodne novine“, br. 80/13, 153/13, 78/15, 12/18 i 118/18), te članka 16. stavak 1. i 2. Uredbe o okolišnoj dozvoli („Narodne novine“, broj 8/14 i 5/18), Ministarstvo gospodarstva i održivog razvoja je objavilo Informaciju o razmatranju usklađenosti uvjeta okolišne dozvole, povezano s izmjenama i dopunama uvjeta zbog promjena u radu, sa Zaključcima o NRT-ima za obradu otpada za postojeće postrojenje METIS d.d. – Radna jedinica Pula u Puli s objavom sadržaja razmatranja, KLASA: UP/I-351-02/21-45/28, UR.BROJ: 517-05-1-3-1-23-12 od 20. listopada 2023. godine.

Operater METIS d.d. iz Kukuljanova prethodno je, 23. lipnja 2017. godine ishodio Rješenje o okolišnoj dozvoli, KLASA: UP/I-351-03/16-02/20, UR.BROJ: 517-06-2-2-17-22.

Predmet razmatranja usklađenosti uvjeta okolišne dozvole, povezano s izmjenama i dopunama uvjeta zbog promjena u radu, sa Zaključcima o NRT-ima za obradu otpada temeljem kojeg je postupak pokrenut odnosi se na izmještanje dijela aktivnosti društva Metis d.d. na lokaciju postrojenja za gospodarenje otpadom Ulica Valica 2 i 4 (k.č. 1685/32 i k.č.1685/15) u Puli, koju je operater preuzeo od tvrtke Jadran Metal d.d., a koje su se ranije obavljale na lokaciji Ulica Valica 8 za koje je operater ishodio postojeće Rješenje o okolišnoj dozvoli. Planiranim izmještanjem dijela aktivnosti na preuzetu lokaciju operater ne povećava kapacitet skladištenja otpada koji i dalje ostaje 2.500 t. Sadržaj razmatranja uvjeta okolišne dozvole, uređen prema članku 99. stavku 3. Zakona o zaštiti okoliša, dio je ove informacije.

Postupak razmatranja usklađenosti uvjeta okolišne dozvole, povezano s izmjenama i dopunama uvjeta zbog promjena u radu, sa Zaključcima o NRT-ima za obradu otpada provodi se temeljem članka 110. i 115. Zakona o zaštiti okoliša, Provedbenom odlukom Komisije o utvrđivanju Zaključka o najboljim raspoloživim tehnikama za obradu otpada objavljenom u Službenom listu EU od 17. kolovoza 2018. godine, članka 22. i 26. Uredbe o okolišnoj dozvoli, Popisa djelatnosti kojima se mogu prouzročiti emisije kojima se onečišćuje tlo, zrak. vode i more prema Prilogu I. Uredbe o okolišnoj dozvoli, točka 5.1. Zbrinjavanje ili oporaba opasnog otpada kapaciteta preko 10 t/dan, uključujući jedan ili više sljedećih postupaka: (c) homogenizacija ili miješanje prije primjene bilo kojeg drugog postupka navedenog u točkama 5.1. i 5.2.; (b) fizikalno-kemijska obrada; (d) prepakiranje prije primjene bilo kojeg drugog postupka navedenog u točkama 5.1. i 5.2. i točka 5.5. Privremeno skladištenje opasnog otpada koji nije obuhvaćen točkom 5.4. i kojeg se privremeno skladišti radi provedbe postupaka iz točaka 5.1., 5.2., 5.4. i 5.6. ukupnog kapaciteta skladišta većeg od 50 tona, što ne uključuje privremeno skladištenje radi sakupljanja na lokaciji na kojoj je otpad nastao.

Tijelo nadležno za provedbu postupka je Ministarstvo gospodarstva i održivog razvoja,

Radnička cesta 80, 10000 Zagreb.

U svrhu informiranja javnosti i zainteresirane javnosti Informacija se objavljuje na službenim stranicama Ministarstva gospodarstva i održivog razvoja te dodatno na službenim stranicama Istarske županije i Grada Pule.

Očitovanja javnosti i zainteresirane javnosti u postupku obavljati će se sukladno načinu

kojim se javnost obavještava pozivom na uvid u nacrt rješenja. Očitovanje se, može se dostaviti s pozivom na klasu informacije Ministarstva gospodarstva i održivog razvoja KLASA: UP/I-351-02/21-45/28, elektronički na e-mail: pisarnica@mingor.hr, ili na adresu Ministarstva te će se u skladu s rokovima tijekom postupka, isto uzeti u obzir.

Javnost i zainteresirana javnost bit će o ishodu postupka informirana objavom akta na

internetskoj stranici Ministarstva (<https://mingor.gov.hr/>).